Zakulisje snemanja porno filmov

Lahko se delamo fine in zanikamo ampak (vsaj jaz) odkrito priznavam … zelo rada gledam dobre porno filme. Sama ali v družbi, rezultat pa je vedno izredno sproščujoč!

Prej na televiziji (videorekorderji, DVD-ji, XXX programi), zadnje čase pa vse bolj pogosto na računalniškem zaslonu in mobilnem telefonu. Filmi za odrasle ali po domače porniči prikazujejo popoln seks in užitke, brez večjega truda. Vzdržljivost moških žrebcev je pohvale vredna, ženske stokajo od užitkov in se zvijajo v ekstazi ter goltajo spermo, kot sladek med.

Ampak, ste se kdaj vprašali kako dejansko poteka snemanje porniča?

Snemanje porničev je naporno delo, tako kot vsako drugo. Potrebuješ pa tudi celotno filmsko ekipo, od režiserjev, kostumografov (no ja, ti imajo malo manj dela, kot tisti na snemanju Titanica na primer), scenaristov, igralcev in male množice ostalih filmskih delavcev, ki poskrbijo za to, da snemanje teče gladko.

Za nizko proračunski pornič ni potrebno imeti zahtevne scene, le sobo in nekaj pohištva, posteljo ali pa tudi to ne, saj lahko snemaš v naravi. Po drugi strani pa visoko proračunski porniči zahtevajo nekoliko kompleksnejše scene in rekvizite, ki seveda več stanejo. Ameriški film za odrasle “Pirates”, posnet leta 2005, je stal nekaj več kot milijon ameriških dolarjev, v njem pa niso zajeti samo prizori seksa, temveč tudi prizori mečevanja in (celo) resni dialogi med pirati, katerih vloge so odigrali najslavnejši igralci porno industrije.

Snemanje porničev takoj po iznajdbi filmskega traku

Akt seksa je star kot človeštvo samo, zato tudi pornografski filmi niso nič novega. Snemati so jih začeli kmalu po iznajdbi filmskega traku. Patrick Robertson je v svoji knjigi “Film Facts” (Dejstva o filmu) zapisal, da je bil najstarejši znan pornografski film “L’Ecu d’Or ou la bonne auberge” posnet v Franciji leta 1908, vendar pa je verjetno, da je argentinski pornič “El Satario”, še starejši. Prvi filmčki so bili krajši, zgodbe so bile enostavnejše, bile so brez zapletov in sama kreativnost v filmih ni bila kaj dosti vredna, v primerjavi z današnjimi.

Klasika med porniči pa je zagotovo ameriški film za odrasle “Deep throat” (Globoko grlo) , v katerem zafrustrirano gospodinjo, ki ne more doseči orgazma, zaigra legenda med porno starletami, Linda Lovelace. 61 minut dolga zgodba je že veliko bolj razdelana, vsebuje osladne dialoge, spevne melodije in velike količine divjega seksa. Film Globoko grlo je tako začetnik kratkega “porno chic” obdobja v Ameriki. Gre za kratko obdobje v 70-ih letih prejšnjega stoletja, ko so ljudje smatrali, da je obiskovanje kinotek, ki so predvajale porno filme “cool”. Ljudje so smatrali, da je gledanje in razpravljanje o pornografskih filmih moderno, trendovsko in so to tudi na veliko počeli.

V 70. in 80. letih prejšnjega stoletja, z razširitvijo videokamer, pa se je pojavil nov trend, trend amaterskih porničev. Trend doma posnetih prizorov seksa, pa se od 90-ih let prejšnjega stoletja, s širitvijo interneta, le še krepi, celo do te mere, da amaterski porno filmi utirajo nove smernice v profesionalni porno industriji. Zgodbe iz 70. let, z neprepričljivimi zapleti, ki vodijo do seksa, so kmalu postale nezanimive, filmarji pa se zdaj raje osredotočajo na trdo pornografijo, imenovano “gonzo”, kjer gre za navidez amaterske pornografske posnetke brez scenarija. Poleg tega pa amaterski filmi predstavljajo resno grožnjo industriji filmov za odrasle, saj je večina amaterskih filmov, ki krožijo po internetu brezplačnih, zakaj bi torej plačevali za porno filme na DVD-jih?

Kakšen pa sploh je poklic porno žrebcev in porno starlet?

Večina ljudi si predstavlja, da porno igralci pridejo na sceno, dekleta dajo noge narazen, moški skočijo na njih, malo akcije in film je posnet. Verjetno prav zato krožijo govorice, da ljudje, ki se ženejo za kariero v porno industriji, veljajo za lenuhe in lenuhinje, takoj zatem pa še za neumne. Kajti, če ne bi bili lenuhi in neumneži, bi si lahko našli pošteno službo!?

Vendar pa še zdaleč ni tako enostavno. Še tako uspešen poklicni žrebec in največja porno strleta ne moreta ustreči vsem okusom. Nekateri hočejo več zgodbe, dialoge med protagonisti, nekateri le seks. Nekateri želijo nežen seks, nekateri grob seks, nekateri želijo več božanja in poljubljanja, dejstvo pa je, da morajo zadovoljiti raznovrstne fetiše in okuse.

Profesionalni porno igralci in igralke, ki želijo ostati v vrhu povpraševanja, morajo veliko potovati, včasih tudi na lastne stroške. Veliko denarja zapravijo za dobro telesno pripravljenost, primerno garderobo, kozmetiko, lubrikante, pribor za manikuro in pedikuro, depilacijska sredstva, kreme in tako naprej. Tisti, ki so na začetku porno kariere, so zavoljo potencialnega uspeha primorani delati usluge znancem in zato snemati prizore za polovičen honorar ali celo zastonj.

Kakšni so pogoji za sprejem med igralce?

Jasno je tudi, da prav vsak ne more biti profesionalni porno igralec, saj moraš opraviti akcijo pred številnimi ljudmi, ki sestavljajo filmsko ekipo. Sramežljivost ne pride v poštev in večji honorar ko želiš, bolj dovzeten moraš biti za takšne in drugačne akcije. Na castingu porno igralci povedo katere oblike spolnosti lahko režiserji na snemanju zahtevajo od njih in česa ne, a večje omejitve izrazijo, manj vlog dobijo.

Konkurenca je neizprosna. Večina deklet najprej odkljuka običajne heteroseksualne odnose ter lezbične prizore, a si zaradi občutno višjih honorarjev kmalu premislijo in začnejo dodajati analni seks, dvojno penetracijo, skupinski seks in podobno. Za njihove managerje to pomeni kopico dodatnega birokratskega dela in tekanja po pisarniških uradih. Podobno velja za izbiro umetniškega imena. Začetnikom se svetuje, da naj izberejo ime, ki jim ne bo povzročalo težav pri črkovanju ali prineslo kakšne tožbe.

Porno žrebci delujejo kot Supermani brez obleke, saj je njihova vzdržljivost skoraj nadnaravna. Porno starlete pa gibke akrobatke, ki so pripravljene storiti vse in pogoltniti vse, kar se znajde v njihovih ustih. Khm, no ja … sama imam določene zahteve kar se tiče pornografije in tudi posebne fetiše, a o tem kdaj drugič Ljubčka!